Kamu bisa jelasin ke aku soal Kiri Te Kanawa dalam bahasa melayu?

Kiri Janette Te Kanawa  DBE, atau lebih dikenali sebagai Kiri Te Kanawa,  (lahir Mac 6, 1944) ialah seorang penyanyi soprano opera berasal dari  New Zealand . Pada tahun 1981, beliau diberi penghormatan dan ditonton oleh lebih dari  600 juta penonton secara langsung dari seluruh dunia apabila beliau diundang untuk menyanyikan lagu gubahan penggubah  George Frideric Handel berjudul  "Let the Bright Seraphim" pada hari perkahwinan Putera Charles dan Puteri Diana.

Te Kanawa dilahirkan di Gisborne, di bahagian utara kepulauan New Zealand. Beliau adalah dari kacukan kaum  Māori dan  Eropah. Tidak banyak diketahui menganai sejarah keluarga beliau kerana beliau diambil sebagai anak angkat semanjak kecil lagi. Ibu angkat Te Kanawa adalah dari bangsa Irish manakala bapa angkat beliau adalah seorang Māori.

Te Kanawa mula menyanyi dari usia remaja lagi dan pada awal 20an dan kemudiannya menjadi bintang pop terkenal New Zealand dan juga kerap menyanyi di kelab-kelab di  New Zealand.